02004892704010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 489 


27 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάρτιση και τήρηση μητρώου εργαστηρίων συνερ- 
γαζομένων με τον ΕΦΕΤ. 1 

Τροποποίηση της ΔΥ1α/22455/27.11.1997 (Φ.Ε.Κ. 

1076/5.12.1997 τ. Β') απόφασης περί συγκρότησης 
Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Δυτικής 
Ελλάδας, για τις ειδικότητες της Αιματολογίας, 
Πνευμονολογίας - Φυματιολογίας και Ψυχιατρι¬ 
κής. 2 

Τροποποίηση τηςη ΔΥ1α/24479/97/30.1.1998 (Φ.Ε.Κ. 
112/12.2.1998 τ.Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 


Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Θεσ¬ 
σαλίας, για τις ειδικότητες της Αγγειοχειρουργι¬ 
κής, Αλλεργιολογίας, Χειρουργικής Παίδων και 
Οδοντιατρικής. 3 

Επέκταση της περιοχής αρμοδιότητας της ενιαίας Δη¬ 
μοτικής Επιχείρησης Ύδρευσης - Αποχέτευσης 
Φαλάνης (Κ.Ε.Υ.Α.Φ.) στην Περιφέρεια του Δήμου 
Γιάννουλης του Νομού Λάρισας. 4 

Σύσταση Νομικού Προσώπου, στο Δήμο Κατερίνης με 
την επωνυμία: «Οργανισμός Παιδικής & Βρεφονη¬ 
πιακής Μέριμνας Δήμου Κατερίνης». 5 

Τ ροποποίηση του 176/1993 Π .Δ/τος σύστασης της Δη¬ 
μοτικής Επιχείρησης Ύδρευσης Αποχέτευσης Αγί¬ 
ου Νικολάου (ΔΕΥΑΑΝ). 6 

Προσαρμογή συστατικής πράξης του Κρατικού Παιδι¬ 
κού Σταθμού Περδικονερίου Δήμου Τροπαίων Ν. 
Αρκαδίας στις διατάξειςτου άρθρου 203του Δ.Κ.Κ. 

(Π.Δ. 410/95). 7 

Καθιέρωση υπερωριακής εργασίας κατά τις Κυριακές 
και εξαιρέσιμες ημέρες κατά τις νυκτερινές ώρες 


των εργάσιμων ημερών, Κυριακών και εξαιρέσιμων 
για το έτος 2001 για μόνιμο και αποσπασμένο προ¬ 
σωπικό στη Ν.Α. Καρδίτσας. 8 


ΑΠΟΦΑΣΕΙ Σ 

Αριθ. 139 (1) 

Κατάρτιση και τήρηση μητρώου εργαστηρίων 
συνεργαζομένων με τον ΕΦΕΤ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παραγράφου 4 του άρθρου 4 του Ν. 
2741/1999 «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και λοιπές διατάξεις» (ΦΕΚ199 Α'). 

2. Την διάταξη του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137), όπως 
προστέθηκε με το άρθρο 27 του Ν. 2081/1992 καιαντικα- 
ταστάθηκε με το άρθρο 1 του Ν. 2469/1997. 

3. Τις διατάξεις του Π.Δ. 27/1996 (ΦΕΚ Α' 19) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

4. Τις διατάξεις των παρ. 1,2,3 (εδ. α, β)του άρθρου 10 
του Π.Δ/τος 223/6.9.2000 «Οργανισμός του Ενιαίου Φο¬ 
ρέα Ελέγχου Τροφίμων» (ΦΕΚ 192 Α). 

5. Τις διατάξεις του Ν. 2231/1994 «Σύσταση Ελληνικού 
Ινστ. Μετρολογίας - Εθν. Συμβ. Διαπίστευσης (ΦΕΚ 139 
Α’), όπως τροποποιήθηκε από τον Ν. 2642/98 «Μητρώο 
ναυπηγείων, ΕΛ.Ο.Τ., Προμέτοχα κλπ.» (ΦΕΚ 216 Α'). 

6. Το με αριθμ. 20 Πρακτικό του Δ.Σ. του ΕΦΕΤ. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 
Σκοπός 

Ο ΕΦΕΤ στο πλαίσιο των αρμοδιοτήτων του και για την 
εξυπηρέτηση των αναγκών ελέγχου, προβαίνει στην κα¬ 
τάρτιση και τήρηση Καταλόγου Συνεργαζομένων Εργα¬ 
στηρίων. Σκοπός της παρούσας είναι ο καθορισμός των 
διαδικασιών σύμφωνα με τις οποίες εργαστήρια δοκιμών 
ή και αναλύσεων εγγράφονται στον Κατάλογο Συνεργα- 
ζομένων Εργαστηρίων του ΕΦΕΤ που στο εξής θα αναφέ- 
ρεται ως Μητρώο Εργαστηρίων. 

Η εγγραφή στο Μητρώο Εργαστηρίων του ΕΦΕΤ είναι 
προαιρετική και πραγματοποιείται ύστερα από αίτηση 
του νόμιμου εκπροσώπου του εργαστηρίου σύμφωνα με 
σχετική προκήρυξη του ΕΦΕΤ. 

Άρθρο 2 

Προϋποθέσεις εγγραφής 

Στο Μητρώο Εργαστηρίων του ΕΦΕΤ εγγράφονται ερ¬ 
γαστήρια της ημεδαπής που έχουν δραστηριότητα σχετι¬ 
κή με το αντικείμενο του ΕΦΕΤ και πληρούν τις παρακάτω 
προϋποθέσεις: 

1. Είναι διαπιστευμένα σύμφωνα με το Ευρωπαϊκό Πρό¬ 
τυπο ΕΝ 45001, από τον φορέα διαπίστευσης που αναφέ- 
ρεται στο Νόμο 2231/94 (ΦΕΚ 139 Α') όπως ισχύει, ή από 
άλλους αρμόδιους φορείς των κρατών μελών της Ευρω¬ 
παϊκής Ένωσης. 

2. Εργαστήρια που έχουν ξεκινήσει τεκμηριωμένα τη 
διαδικασία της διαπίστευσης και πληρούν τις παρακάτω 
προδιαγραφές: 

α. Διαθέτουν αυτοτελή νομική υπόσταση. 

β. Εφαρμόζουν επίσημες μεθόδους αναλύσεων ή και 
δοκιμών, όπως: 

ί. Μεθόδους που έχουν θεσπιστεί από τα κοινοτικά ερ¬ 
γαστήρια αναφοράς. 

ϋ. Μεθόδους που έχουν καταστεί πρότυπα εθνικών ορ¬ 
γανισμών τυποποίησης. 

ίϋ. Μεθόδους που έχουν θεσπιστεί απάτην κοινοτική νο¬ 
μοθεσία ή εθνική νομοθεσία. 

ίν. Μεθόδους Ευρωπαϊκών ή Διεθνών οργανισμών. 

ν. Μεθόδους που έχουν αναπτύξει και επικυρώσει στο 
εργαστήριο. 

γ. Τηρούν αναλυτική περιγραφή των μεθόδων δοκιμών 
ή και των σχετικών στοιχείων επικύρωσης ή και επαλή¬ 
θευσης των μεθόδων. 

δ. Τηρούν ανά μέθοδο σχήμα εσωτερικού ή /και εξωτε¬ 
ρικού ελέγχου ποιότητας. 

ε. Τηρούν αρχείο καταγραφής και συντήρησης του ερ¬ 
γαστηριακού εξοπλισμού. 

στ. Εφαρμόζουν πρόγραμμα διακριβώσεων για τον εξο¬ 
πλισμό που διαθέτουν. 

ζ. Τηρούν αρχεία προσόντων, εμπειρίας και επιμόρφω¬ 
σης του τεχνικού προσωπικού. 

η. Τηρούν αρχείο εισερχόμενων δειγμάτων και εξερχό- 
μενων εκθέσεων των αναλύσεων ή και των δοκιμών που 
πραγματοποιούν. 

3. Τεκμηριώνουν την επιστημονική και εργαστηριακή 
τους επάρκεια, στελεχούμενα με επιστήμονες με γνώσεις 
στην μικροβιολογία και υγιεινή τροφίμων, ή στην χημεία 
τροφίμων, ή στηντοξικολογία, ή στην ανάλυση τροφίμων, 
ή στην γενετική, ή στην βιολογία. 

4. Δραστηριοποιούνται στο πεδίο των αναλύσεων τρο¬ 
φίμων για δύο τουλάχιστον έτη. 

5. Είναι εξοπλισμένα με τα απαραίτητα επιστημονικά 
όργανα, ανάλογα με το είδος της ανάλυσης στην οποία 
δραστηριοποιούνται. 

6. Μπορούν να παρέχουν επιστημονική κάλυψη στον 
ΕΦΕΤ, εάν χρειαστεί. 

7. Αν δραστηριοποιούνται σε αναλύσεις εκτός τροφί¬ 
μων θα πρέπει αυτές να εκτελούνται σε ξεχωριστό χώρο 
και να λαμβάνονται τα κατάλληλα μέτρα ώστε να μην επι¬ 
μολύνονται τα προς ανάλυση τρόφιμα. 

8. Αποδίδουν τα αποτελέσματα καλύπτοντας τις απαι¬ 
τήσεις του ΕΝ 45001. 


Άρθρο 3 

Διαδικασία εγγραφής 

1. Με απόφαση του Δ.Σ. του ΕΦΕΤ ανακοινώνεται η 
έναρξη της διαδικασίας υποβολής αιτήσεων εγγραφής 
εργαστηρίων στο Μητρώο Εργαστηρίωντου ΕΦΕΤ. Η δια¬ 
δικασία αυτή παραμένει ανοικτή για την εγγραφή των ερ- 
γαστηρίωντα οποία συμπληρώνουντις προϋποθέσεις εγ- 
ΥΡαφής. 

2. Εργαστήρια του δημοσίου τομέα που πληρούν τις 
προϋποθέσεις εγγραφής του άρθρου 2 θεωρούνται αυ¬ 
τοδικαίως ως εγγραμμένα στο μητρώο εργαστηρίωντου 
ΕΦΕΤ. 

3. Τα ενδιαφερόμενο εργαστήρια δια του νομίμου εκ¬ 
προσώπου τους υποβάλλουν στον ΕΦΕΤ συμπληρωμένο 
Έντυπο - Αίτηση που εκδίδει ο ΕΦΕΤ. 

4. Τα διαπιστευμένα εργαστήρια, παράγραφος 1 άρθρο 
2 της παρούσας, υποβάλλουν τα σχετικά έγγραφα του 
φορέα διαπίστευσής τους. 

5. Εργαστήρια που έχουν ξεκινήσει τη διαδικασία της 
διαπίστευσης υποβάλλουν δήλωση με την οποία βεβαιώ¬ 
νουν τη συμμόρφωσή τους στις απαιτήσεις της παρα¬ 
γράφου 2 του άρθρου 2 της παρούσας. 

6. Η αξιολόγηση των εργαστηρίων γίνεται από το Τμήμα 
Αξιολόγησης Εργαστηρίων του ΕΦΕΤ, με διαδικασία η 
οποία καθορίζεται με απόφαση του Δ.Σ. του ΕΦΕΤ. Το 
Τμήμα Αξιολόγησης Εργαστηρίων υποβάλλει στον ΕΦΕΤ 
αιτιολογημένη έκθεση για κάθε ένα εργαστήριο. 

7. Τα διαπιστευμένα εργαστήρια εγγράφονται στο Μη¬ 
τρώο Εργαστηρίων με απόφαση του Δ.Σ. του ΕΦΕΤ χωρίς 
άλλη προϋπόθεση. 

8. Τα εργαστήρια που έχουν ξεκινήσει τη διαδικασία 
της διαπίστευσης εγγράφονται στο Μητρώο Εργαστη¬ 
ρίων με απόφαση του Δ.Σ. του ΕΦΕΤ υπό την προϋπόθε¬ 
ση θετικής έκθεσης του Τμήματος Αξιολόγησης Εργα¬ 
στηρίων της παραγράφου 5 του άρθρου 3 της παρού¬ 
σας. 

Άρθρο 4 

Διατήρηση Εγγραφής - Διαγραφή 

1. Κατά την πρώτη εγγραφή τους στο Μητρώο Εργα- 
στηρίωντουΕΦΕΤταεργαστήριατηςπαραγράφου Ι,του 
άρθρου 2 της παρούσας, θέτουν στην διάθεση του ΕΦΕΤ 
όλα τα απαραίτητα έγγραφα και τις εκθέσεις του φορέα 
διαπίστευσής τους. Τα εν λόγω εργαστήρια υποχρεού- 
νται να υποβάλλουν στον ΕΦΕΤ τα σχετικά έγγραφα πα¬ 
ράτασης της διαπίστευσής τους ή να γνωστοποιούν στον 
ΕΦΕΤ άμεσα την αναστολή της. 

2. Τα εργαστήρια της παραγράφου 2, του άρθρου 2 της 
παρούσας, παραμένουν εγγεγραμμένα στο Μητρώο Ερ¬ 
γαστηρίων εφόσον: 

α. Προσκομίζουν κάθε απαραίτητο έγγραφο ή στοιχείο 
που καθορίζεται με απόφαση του Δ.Σ. του ΕΦΕΤ. 

β. Ανταποκρίνονται με επιτυχία στις επιθεωρήσεις που 
διενεργεί το Τμήμα Εποπτείας Εργαστηρίων του ΕΦΕΤ 
για τη διαπίστωση της τήρησης των απαιτήσεων της πα¬ 
ραγράφου 2, του άρθρου 2 της παρούσας. 

γ. Ανταποκρίνονται με επιτυχία στην αξιολόγηση που 
πραγματοποιεί ο ΕΦΕΤ μέσω διεργαστηριακών συγκριτι¬ 
κών δοκιμών των μεθόδων κατά τακτά χρονικά διαστήμα¬ 
τα. 

3. Με απόφαση του Δ.Σ. του ΕΦΕΤ διαγράφονται από το 
Μητρώο Εργαστηρίων τα εργαστήρια που παύουν να 
ανταποκρίνονται στους όρους, τις προϋποθέσεις και τις 
υποχρεώσεις που περιγράφονται στην παρούσα. 

4. Εργαστήρια που διαγράφτηκαν είναι δυνατόν να επα- 
νεγγραφούν στο Επίσημο Μητρώο του ΕΦΕΤ όταν ο επα¬ 
νέλεγχός τους αποδείξει τη συμμόρφωση με τις απαιτή¬ 
σεις του ΕΦΕΤ. 

Άρθρο 5 

Εχεμύθεια και αμεροληψίατου εργαστηρίου 

Η διοίκηση και το προσωπικό των εργαστηρίων των συ- 
νεργαζόμενων με τον ΕΦΕΤ οφείλουν να τηρούν εχεμύ¬ 
θεια και αμεροληψία κατά τη διεξαγωγή εργαστηριακών 
αναλύσεων του ΕΦΕΤ. Η μη τήρηση των παραπάνω προ¬ 
ϋποθέσεων συνεπάγεται τη διαγραφή του εργαστηρίου 
από το μητρώο του ΕΦΕΤ. 

Άρθρο 6 

Επιλογή Εργαστηρίων - Κατανομή Δειγμάτων - 

Συμβάσεις 

1. Η επιλογή εργαστηρίου για τη διενέργεια αναλύσεων 
ή και δοκιμών πραγματοποιείται μεταξύ: 

α. Εργαστηρίωντου δημόσιου και ευρύτερου δημόσιου 
τομέα. 

β. Εργαστηρίωντου ιδιωτικού τομέα καθώς και μεταξύ 
εργαστηρίων της Ευρωπαϊκής Ένωσης ή και τρίτων χω¬ 
ρών. 

2. Σε περίπτωση επειγουσών αναγκών, ή σε περίπτωση 
διεξαγωγής ερευνητικών προγραμμάτων ή επιδημιολογι- 
κών μελετών ή διεργαστηριακών δοκιμών, με απόφαση 
του Δ.Σ. του ΕΦΕΤ ανατίθενται αναλύσεις ή και δοκιμές σε 
εργαστήρια εγνωσμένου κύρους Ερευνητικών ή Πανεπι¬ 
στημιακών Ιδρυμάτων που δεν είναι εγγεγραμμένα στο 
Μητρώο του Ε.Φ.Ε.Τ. ή και σε εργαστήρια της αλλοδα¬ 
πής. 

3.0 ΕΦΕΤ κατανέμει τα προς ανάλυση δείγματα στα ερ¬ 
γαστήρια της παραγράφου 1 του άρθρου 2 που είναι εγ¬ 
γεγραμμένα στο Μητρώο Εργαστηρίων του ΕΦΕΤ και 
όταν αυτά δεν είναι δυνατόν να τον εξυπηρετήσουν στα 
εργαστήρια της παραγράφου 2 του άρθρου 2, λαμβάνο- 
ντας υπόψη: 

α. Την γεωγραφική θέση του εργαστηρίου. 

β. Τους όρους υγιούς ανταγωνισμού σχετικά με το κό¬ 
στος εργαστηριακών αναλύσεων. 

γ. Την δυνατότητα άμεσης εξυπηρέτησης των αναγκών 
του. 

4. Ο ΕΦΕΤ υπογράφει σύμβαση, κατά περίπτωση, μετά 
συνεργαζόμενα εργαστήρια, όπου περιγράφονται ανα¬ 
λυτικά οι υποχρεώσεις και των δύο συμβαλλομένων με¬ 
ρών. 

Με αποφάσεις του Δ.Σ. του ΕΦΕΤ καθορίζεται κατά πε¬ 
ρίπτωση κάθε αναγκαίο θέμα και λεπτομέρεια της συνερ¬ 
γασίας των εργαστηρίων που εγγράφονται στο Επίσημο 
Μητρώο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2001 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟΥΛΑΚΗΣ 


Αριθ.ΔΥΙ δ/5964 (2) 

Τροποποίηση της ΔΥ1α/22455/27.11.1997 (Φ.Ε.Κ. 

1076/5.12.1997 τ.Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελλάδας, 
για τις ειδικότητες της Αιματολογίας,.... Πνευμονολο- 
γίας - Φυματιολογίας και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ.Α'). 

3. Τις διατάξειςτου άρθρου 37παρ. 1 του Ν. 2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Τις διατάξειςτου άρθρου 15του Ν. 2889/2001 (ΦΕΚ 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την ΔΥ1α/22455/27.11.1997 (Φ.Ε.Κ. 1076/5.12.1997 
τ.Β') απόφασή μας, όπως τροποποιήθηκε μεταγενέστερα. 

6. Το γεγονός ότι η Παναγοπούλου Γεωργία δεν είναι 
πλέον ιατρός του Ε.Σ.Υ. 

7. Το 897/22.3.2001 έγγραφο της Εκτελεστικής Επιτρο¬ 
πής του Κεντρικού Συμβουλίου Υγείας, αποφασίζουμε: 

1. Τροποποιούμε την ανωτέρω (5) σχετική απόφασή μας 
και διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.I.Ο. Π. Ν. I.) της Περιφέρειας Δυτικής Ελλάδας στην ει¬ 
δικότητα της Παιδιατρικής, τακτικό μέλος ως κριτή - εισηγη¬ 
τή για την κρίση Επιμελητώντον Κροκιδά Γεώργιο, Δ/ντή στο 
Ν.Γ.Ν. Παίδων Πατρών «ΚΑΡΑΜΑΝΔΑΝΕΙΟ» με αναπληρώ- 
τριά του την Παπαγεωργίου Ουρανία Επιμ. Α' στο ίδιο Νο¬ 
σοκομείο σε αντικατάσταση αντίστοιχα της Παναγοπούλου 
Γεωργίας που έχασε την ιδιότητα με την οποία διορίσθηκε 
και του Κροκιδά Γεώργιου που διορίζεται τακτικό μέλος. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ.ΔΥΙ δ/6337 (3) 

Τροποποίηση της η ΔΥ1α/24479/97/30.1.1998 (Φ.Ε.Κ. 
112/12.2.1998 τ.Β') απόφασης, που αφορά «Συγκρό¬ 
τηση Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.I.Ο.Π.Ν.I.) της Περιφέρειας Θεσσαλίας, για 
τις ειδικότητες της Αγγειοχειρουργικής, Αλλεργιολο- 
γίας ... Χειρουργικής Παίδων και Οδοντιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ.Α’) «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Τις διατάξεις του άρθρου 15 του Ν. 2889/2001 (ΦΕΚ 
37/2.3.2001) «Βελτίωση και εκσυγρονισμός του Εθνικού 
Συστήματος Υγείας και άλλες διατάξεις». 

5. ΤηνΔΥ1 α/24479/97/30.1.1998 (Φ. Ε. Κ. 112/12.2.1998 
τ.Β') απόφασή μας,όπωςτροποποιήθηκε μεταγενέστερα. 

6. Το γεγονός ότι ο Γανοχωρίτης Αντώνιος συνταξιοδο- 
τήθηκε. 

7. Το 1064/26.3.2001 έγγραφο του Πανελλήνιου Ιατρι¬ 
κού Συλλόγου, αποφασίζουμε: 

1. Τροποποιούμετην ανωτέρω (5) σχετική απόφασή μας 
και διορίζουμε στο Συμβούλιο Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Θεσσαλίας: 

α. Στην Ειδικότητα της Κυτταρολογίας, τακτικό μέλος, 
ως Κριτή - Εισηγητή για την κρίση Διευθυντών την Παπα- 
δημητρίου Βασιλική, Δ/ντρια στο Π.Γ.Ν. Λάρισας «ΚΟΥΤ- 
ΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», σε αντικατάσταση 
του Γανοχωρίτη Αντώνη, που συνταξιοδοτήθηκε. 

β. Στην Ειδικότητα της Ιατρικής Βιοπαθολογίας (Μικρο¬ 
βιολογίας), τακτικό μέλος, ως Κριτή - Εισηγητή για την 
κρίση Διευθυντών την Παπαδημητρίου Βασιλική, Δ/ντρια 
στο Π.Γ.Ν. Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛ- 
ΛΕΙΟ», σε αντικατάσταση του Γανοχωρίτη Αντώνη, που 
συνταξιοδοτήθηκε. 

γ. Στην Ειδικότητα της Παθολογικής Ανατομικής, τακτι¬ 
κό μέλος, ως Κριτή - Εισηγητή για την κρίση Διευθυντών 
την Παπαδημητρίου Βασιλική, Δ/ντρια στο Π.Γ.Ν. Λάρι¬ 
σας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑΦΥΛΛΕΙΟ», σε αντι¬ 
κατάσταση του Γανοχωρίτη Αντώνη, που συνταξιοδοτή- 
θηκε. 

2. Η θητεία του ανωτέρω διοριζομένου λήγει μαζί με τη 
θητεία των υπολοίπων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστρα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 11 Απριλίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 4072 (4) 

Επέκταση της περιοχής αρμοδιότητας της ενιαίας Δημο¬ 
τικής Επιχείρησης Ύδρευσης-Αποχέτευσης Φαλάνης 
(Κ.Ε.Υ.Α.Φ.) στην Περιφέρεια του Δήμου Γιάννουλης 
του Νομού Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 1 παρ.2 και 3 του Ν. 
1069/1980 (ΦΕΚ Α' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 


3. Τις διατάξεις του άρθρου 1 παρ. 1 του Ν. 2647/1998 
(ΦΕΚ Α'237/1998). 

4. Τις διατάξειςτου άρθρου 278του Π.Δ. 410/95 (ΦΕΚΑ' 
231/1995). 

5. Τις διατάξεις του Π.Δ/τος 76/97 (ΦΕΚ 65/τ.Α'/ 
2.5.1997) Περί συστάσεως στην Πρώην Κοινότητας Φα¬ 
λάνης του Νομού Λάρισας ενιαίας Επιχείρησης Ύδρευ¬ 
σης και Αποχέτευσης. 

6. Την αριθμ. 49/2001 απόφαση του Δήμου Γιάννουλης 
και την αριθμ. 11/2001 απόφαση του Δ.Σ. της Κοινοτικής 
Επιχείρησης Ύδρευσης - Αποχέτευσης Φαλάνης. 

7. Την αριθμ. 25027/1984 απόφαση του Υπουργού Εσω¬ 
τερικών (ΦΕΚ Β' 244/1984). 

8. Την από 2/2001 οικονομοτεχνική μελέτη για την έντα¬ 
ξη και του Δημοτικού Διαμερίσματος Γ ιάννουλης του 
ομώνυμου Δήμου Γιάννουλης στην Δημοτική Επιχείρηση 
Ύδρευσης - Αποχέτευσης Γ ιάννουλης Φαλάνης. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου και του προϋπολογισμού της Κοινοτι¬ 
κής Επιχείρησης Ύδρευσης - Αποχέτευσης Φαλάνης, 
αποφασίζουμε: 

Εγκρίνεταιη αριθμ. 11/2001 απόφαση του Δ.Σ. της Κοι¬ 
νοτικής Επιχείρησης Ύδρευσης - Αποχέτευσης Φαλάνης, 
με την οποία επεκτείνεται η περιοχή αρμοδιότητας της 
επιχείρησης στην περιφέρεια του Δήμου Γιάννουλης 
(ήτοι και στο Δημοτικό Διαμέρισμα Γιάννουλης) του Ν. Λά¬ 
ρισας, ύστερα από σύμφωνη γνώμη του Δ.Σ. του Δήμου 
Γ ιάννουλης, όπως διατυπώθηκε στην αριθμ. 49/2001 από¬ 
φασή του και εισηγείται την τροποποίηση του Π.Δ. 76/97 
(ΦΕΚ65/τ. Α72.5.1997) με το οποίο συστήθηκε Κοινοτική 
Επιχείρηση Ύδρευσης - Αποχέτευσης με την επωνυμία 
«Κοινοτική Επιχείρηση Ύδρευσης - Αποχέτευσης Φαλά¬ 
νης» στην πρώην Κοινότητα Φαλάνης. 

Άρθρο 1 

Συνίσταται στο Δήμο Γ ιάννουλης Νομού Λάρισας ενιαία 
Επιχείρηση Ύδρευσης - Αποχέτευσης με την επωνυμία 
«Δημοτική Επιχείρηση Ύδρευσης - Αποχέτευσης Γιάν¬ 
νουλης - Φαλάνης (Δ.Ε.Υ.Α. - Γ.Φ.)». 

Η Δημοτική Επιχείρηση Ύδρευσης και Αποχέτευσης εί¬ 
ναι Νομικό Πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς την διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάς της καθώς και τις πηγές χρηματοδότησής της 
από τις διατάξεις του Ν. 1069/80. Για τα λοιπά θέματα 
εφαρμόζονται οι διατάξεις του Π.Δ/τος 410/95 και οι κα¬ 
νόνες της ιδιωτικής οικονομίας (άρθρο 1 παρ. 3 Ν. 
1069/80). 

Άρθρο 2 

Σκοπός της Επιχείρησης είναι η μελέτη, κατασκευή, συ¬ 
ντήρηση, εκμετάλλευση, έργων μεταφοράς, η διοίκηση 
και λειτουργία των δικτύων ύδρευσης και αποχέτευσης 
ακαθάρτων και όμβριων υδάτων καθώς και των μονάδων 
επεξεργασίας λυμάτων και αποβλήτων της περιοχής αρ- 
μοδιότητάςτης. 

Άρθρο 3 

Έδρα της επιχείρησης θα είναι ο Δήμος Γ ιάννουλης και 
ειδικότερα το Δ.Δ. της Φαλάνης. (άρθρο 1 § 1 Ν. 1069/80). 

Άρθρο 4 

Περιοχή αρμοδιότητας της επιχείρησης είναι η Διοικη¬ 
τική περιφέρεια του Δήμου Γιάννουλης( άρθρο 1 §3&άρ- 
θρο2§2Ν.1069/80). 

Άρθρο 5 

Περιουσία της επιχείρησης αποτελούν σύμφωνα με το 
άρθρο 8 του Ν. 1069/80 τα έργα ύδρευσης - αποχέτευσης 
που έχουν εκτελεσθεί ή θα εκτελεσθούν με βάση τις με¬ 
λέτες που έχουν εγκριθεί ή θα εγκριθούν στην διοικητική 
περιφέρεια του Δήμου Γιάννουλης, όλοι οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων, καθώς επίσης και 
όλοι οι υπόνομοι ή ανοικτοί αγωγοί που εκβάλλουν άμεσα 
ή έμμεσα στο δίκτυο. 

Άρθρο 6 

Σύμφωνα με το Ν. 1069/80, πόροιτης Επιχείρησης είναι: 

• Η αξία του καταναλισκόμενού νερού (άρθρο 10 § 1 εδ. 
ζ'Ν. 1069/80). 

• Το ειδικό τέλος 80% επί της αξίας του καταναλισκό- 
μενου νερού (άρθρο 10 § 1 εδ. α' και 11 Ν. 1069/80). 

• Η ειδική χρηματοδότηση του Ν.2065/92 ( αντικατά¬ 
σταση του τέλους οικοδομών , άρθρο 10 § 1 εδ. β' και 12 
Ν. 1069/80). 

• Το τέλος σύνδεσης με το δίκτυο ύδρευσης (άρθρο 10 
§ 1 εδ.ε'Ν. 1069/80). 

• Το τέλος σύνδεσης με το δίκτυο αποχέτευσης (άρθρο 
10 § 1 εδ.γ'Ν. 1069/80). 

• Το τέλος χρήσης Υδρομετρητή (άρθρο 10 § 1 εδ.η'Ν. 
1069/80). 

• Το τέλος χρήσης Υπονόμων (άρθρο 10 § 1 εδ. στ' και 
άρθρο 16 Ν. 1069/80). 

• Η δαπάνη διακλαδώσεως καισυνδέσεως με το δίκτυο 
ύδρευσης και αποχέτευσης (άρθρο 10 § 1 εδ. δ' και άρθρο 
15 Ν. 1069/80). 

• Οι δαπάνες για μετατοπίσεις αγωγών διακλαδώσεων 
και συνδέσεων ύδρευσης ή αποχέτευσης, υδρομετρητών 
ή άλλων συναφών εργασιών (άρθρο 10 § 1 εδ. θ' Ν. 
1069/80). 

• Οι συνεισφορές τρίτων προς εκτέλεση κατά προτε¬ 
ραιότητα έργων (άρθρο 10 § 1 εδ. ι'Ν. 1069/80). 

• Οι επιχορηγήσεις από το πρόγραμμα δημοσίων επεν¬ 
δύσεων (άρθρο 10 § 1 εδ. ια' και άρθρο 13 Ν. 1069/80). 

• Πρόσοδοι από την περιουσία (άρθρο 10 § 1 εδ. ιβ' Ν. 
1069/80). 

• Δάνεια από το Τ.Π.Δ ή άλλα πιστωτικά ιδρύματα (άρ¬ 
θρο 10 § 1 εδ. ιγ'Ν. 1069/80). 

• Δωρεές, κληρονομιές και λοιπές επιχορηγήσεις. 

Άρθρο 7 

Η Επιχείρηση διοικείται από διοικητικό συμβούλιο που 
θα αποτελείται από 7 μέλη, οριζόμενα μαζί με τους ανα- 
πληρωτέςτους, απότο δημοτικό συμβούλιο. Ο πρόεδρος 
και ο αντιπρόεδρος του συμβουλίου θα οριστούν από το 
δημοτικό συμβούλιο του δήμου Γ ιάννουλης. 

Ειδικότερα Το Δ.Στης Δ.Ε.Υ.Α - Γ.Φ θα απαρτίζεται από 
επτά (7) μέλη: 

• Ο Δήμαρχος ή ο Αντιδήμαρχος ή ο Δημοτικός Σύμ¬ 
βουλος που θα ορίσει ο Δήμαρχος. 


• Δύο (2) δημοτικοί σύμβουλοι (έκτων οποίων ο ένας 
απάτη μειοψηφία). 

• Ένας (1) εκπρόσωπος του Τοπικού Συμβουλίου Δ.Δ. 
Φαλάνης. 

• Ένας (1) εκπρόσωπος κοινωνικού φορέα του Δήμου 
Γ ιάννουλης. 

• Δύο (2) Δημότες ή κάτοικοιτου Δήμου που έχουν πεί¬ 
ρα και γνώσεις με το αντικείμενο της επιχείρησης. 

Στην περίπτωση που η επιχείρηση θα απασχολεί περισ¬ 
σότερους από είκοσι (20) εργαζομένους, τότε στο Διοι¬ 
κητικό συμβούλιο θα συμμετέχει και ένας (1) εκπρόσω¬ 
πος των εργαζομένων, οπότε μειώνεται κατά έναν ο αριθ¬ 
μός των λαϊκών μελών. 

Ο Πρόεδρος του Διοικητικού Συμβουλίου εκπροσωπεί 
την επιχείρηση σε όλες τις σχέσεις τις δικαστικές ή εξώ- 
δικες. Σε περίπτωση απουσίας του αντικαθίσταται από 
τον Αντιπρόεδρο. 

Άρθρο 8 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027 / 84 απόφασης 
Υπ. Εσωτερικών ΦΕΚ244/Β"). 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αάρισα, 27 Μαρτίου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

- ♦ - 

Αριθ. 2980 (5) 

Σύσταση Νομικού Προσώπου, στο Δήμο Κατερίνης με την 
επωνυμία: «Οργανισμός Παιδικής & Βρεφονηπιακής 
Μέριμνας Δήμου Κατερίνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 «Πρόγραμμα «Πο¬ 
λιτεία» για τη μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις». 

β) Των άρθρων 26 και 203 του Π.Δ/τος 410/95 (Δ.Κ.Κ.) 

γ) Του Ν.2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
και άλλες διατάξεις», και 

δ) Του άρθρου 27 του Ν. 2081/92: «Προσθήκη άρθρου 
29Α στο Ν. 1558/85». 

2. Την αριθ. 145/2001 απόφαση του Δημοτικού Συμβου¬ 
λίου Κατερίνης, περί «Προσαρμογής των συστατικών 
πράξεων των πρώην Κρατικών και Βρεφονηπιακών Σταθ¬ 
μών στις διατάξεις του άρθρου 203 του Π.Δ/τος 410/95» 
και» Σύστασης ιδίου Νομικού Προσώπου», με την επωνυ¬ 
μία: «Οργανισμός Παιδικής και Βρεφονηπιακής Μέριμνας 
Δήμου Κατερίνης». 

3. Την αριθ. 5631/11.8.2000 (ΦΕΚ 1339/Β/2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας περί «Ορισμός εισηγητών και μεταβίβαση εξου¬ 
σίας υπογραφής «Με εντολή Γενικού Γραμματέα», απο¬ 
φάσεων, εγγράφων και άλλων πράξεων», αποφασίζουμε: 

1. Προσαρμόζουμε τις συστατικές πράξεις των πρώην 
Κρατικών και Βρεφονηπιακών Σταθμών Κατερίνης, ήτοι των: 

α) Εθνικού Παιδικού Σταθμού Κατερίνης, 
β) Β' Εθνικού Παιδικού Σταθμού Κατερίνης, 
γ) Γ Εθνικού Παιδικού Σταθμού Κατερίνης, 
δ) Δ' Κρατικού Παιδικού Σταθμού Κατερίνης, 
ε) Ε' Κρατικού Παιδικού Σταθμού Κατερίνης και 
στ) Κρατικού Βρεφονηπιακού Σταθμού Κατερίνης, στις 
διατάξεις του άρθρου 203 του Π.Δ/τος410/95. 

2. Συνιστούμε στο Δήμο Κατερίνης Νομικό Πρόσωπο με 
την επωνυμία: «Οργανισμός Παιδικής και Βρεφονηπιακής 
Μέριμνας Δήμου Κατερίνης» στο οποίο θα υπαχθεί όλο το 
προσωπικό που υπηρετεί μέχρι σήμερα στους ανωτέρω 
Παιδικούς και Βρεφονηπιακούς Σταθμούς. 

Συνιστά στο Δήμο Κατερίνης Δημοτικό Νομικό Πρόσω¬ 
πο Δημοσίου Δικαίου με την επωνυμία «Οργανισμός Παι¬ 
δικής και Βρεφονηπιακής Μέριμνας Δήμου Κατερίνης». 
Έδρατου Νομικού Προσώπου είναι ο Δήμος Κατερίνης. 
Σκοπός του Νομικού Προσώπου είναι: 

Η φύλαξη, η προστασία, η διατροφή βρεφών και νη¬ 
πίων, καθώς και η εξασφάλιση όρων ευχάριστης και άνε¬ 
της διαβίωσής τους και σωστής διαπαιδαγώγησής τους. 
Πόροι του Νομικού Προσώπου είναι: 
α) Ετήσια επιχορήγηση του Δήμου Κατερίνης, 
β) Επιχορήγηση του ΥΠΕΣΔΔΑ (ΚΑΠ), Υπουργείο Υγεί¬ 
ας Πρόνοιας κλπ... 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

Περιουσιακά στοιχεία του Νομικού Προσώπου είναι: 

Τα περιουσιακά στοιχεία κινητά και ακίνητα των πέντε 
Κρατικών Παιδικών Σταθμών και του Βρεφονηπιακού 
Σταθμού που ενσωματώνονται στο Νομικό αυτό πρόσω¬ 
πο κατά τα οριζόμενα στο άρθρο 12 του Ν. 2880/2001. 

Κάθε είδους εγκαταστάσεις και γενικά ακίνητα που θα 
περιέλθουν στην κυριότητα του Νομικού Προσώπου από 
οποιαδήποτε αιτία. 

Διοίκηση του Νομικού Προσώπου. 

Το Νομικό Πρόσωπο διοικείται από επταμελές Διοικητι¬ 
κό Συμβούλιο, το οποίο θα αποτελείται από: 

α) Το Δήμαρχο ή άλλο μέλος, αιρετό ή μη, που ορίζεται 
από το Δήμαρχο, ως Πρόεδρο, 
β) Τέσσερις Δημοτικούς Συμβούλους, 
γ) Δύο Δημότες ή κατοίκους του Δήμου που έχουν ανά¬ 
λογη επαγγελματική ή κοινωνική δράση και ειδικές γνώ¬ 
σεις ανάλογα με τον σκοπό του Νομικού Προσώπου. 

Τα μέλη του Διοικητικού Συμβουλίου με τους αναπλη¬ 
ρωτές τους ορίζονται από το Δημοτικό Συμβούλιο. 

Ένα από τα μέλη, εκλέγεται από το Διοικητικό Συμβού¬ 
λιο ως αντιπρόεδρος. 

Το Διοικητικό Συμβούλιο μπορεί να καθορίζει τροφεία 
για τα παιδιά που φιλοξενούνται σ’ αυτό ανάλογα με την 
οικονομική δυνατότητα της οικογένειας καθώς επίσης και 
την αυξομείωση του αριθμού και της ηλικίας των παιδιών, 
ανάλογα με τις ανάγκες που υπάρχουν. 

Εκπροσώπηση του Νομικού Προσώπου: 


Το Νομικό Πρόσωπο εκπροσωπείται ενώπιον κάθε Αρ¬ 
χής ή Υπηρεσίας ή παντός τρίτου και ενώπιον κάθε Δικα¬ 
στηρίου από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Από τις διατάξεις της απόφασης αυτής δενπροκαλείται 
δαπάνη σε βάρος του ως άνω Νομικού Προσώπου ούτε 
και στον προϋπολογισμό του Δήμου Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 11 Απριλίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

-Φ- 

Αριθ. 2415 (6) 

Τροποποίηση του 176/1993 Π ,Δ/τος σύστασης της Δημο¬ 
τικής Επιχείρησης Ύδρευσης Αποχέτευσης Αγίου Νι¬ 
κολάου (ΔΕΥΑΑΝ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Των άρθρων 1 παρ. 2 και 3, 2 παρ. 2 και 3 παρ. 2 του 
Ν. 1069/80. 

β) Του άρθρου 6παρ. 1 του ν. 2307/1995. 

γ) Του άρθρου 1 παρ. 1 του Ν. 2647/98. 

δ) του άρθρου 278 του ΠΔ 410/95. 

2. Τις διατάξεις του Π.Δ 176/12.4.93, περί συστάσεως 
στο Δήμο Αγίου Νικολάου του Νομού Λασιθίου ενιαίας 
επιχείρησης Ύδρευσης και Αποχέτευσης (ΦΕΚ 
65/28.4.1993 τεύχος Α') ύστερα από τις αριθμ. 296/92 και 
410/1992 αποφάσεις του Δημοτικού Συμβουλίου του Δή¬ 
μου Αγίου Νικολάου, όπως έχει τροποποιηθεί με τις 
αριθμ. 1220/29.7.1999( ΦΕΚ 1637/20.8.1999/τ.Β') και 
9021/31.12.1999(ΦΕΚ 97/3.2.2000/τ.Β') αποφάσεις μας. 

3. Την αριθμ. 25027/1984 απόφαση του Υπουργού Εσω¬ 
τερικών (ΦΕΚ Β' 244/84). 

4. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του ισχύοντος προϋπολο¬ 
γισμού του Δήμου. 

5. Την αριθμ. 5972/13.8.98 απόφαση του Γενικού Γ ραμ¬ 
ματέα Περιφέρειας «Ορισμός εισηγητών και μεταβίβαση 
εξουσίας υπογραφής «Με εντολή Γενικού Γραμματέα 
αποφάσεων, εγγράφων και άλλων πράξεων» στο Γ ενικό 
Δ/ντη στους προϊσταμένους και υπαλλήλους των υπηρε¬ 
σιών της Περιφέρειας. 

6. Την αριθμ. 200/99 απόφαση του Δημοτικού Συμβου¬ 
λίου του Δήμου Αγίου Νικολάου με την οποίαεγκρίνεταιη 
τροποποίηση της παρ. 4 του αποφασιστικού μέρους της 
αριθμ. 296/92 προηγούμενης απόφασής του ως προς την 
επέκταση των αρμοδιοτήτων της ΔΕΥΑΑΝ και στα Δ.Δ. 
του Δήμου, αποφασίζουμε: 

Τροποποιούμε το αριθμ. 176/1993 Π.Δ. με το οποίο συ- 
στήθηκε στο Δήμο Αγίου Νικολάου ενιαία επιχείρηση 
ύδρευσης και αποχέτευσης με την επωνυμία «Δημοτική 
Επιχείρηση Ύδρευσης- Αποχέτευσης Αγίου Νικολάου 
(ΔΕΥΑΑΝ) όπως τροποποιήθηκε μεταγενέστερα όπως 
παρακάτω: 

Ως προς το άρθρο 1 παρ. 4: Περιοχή αρμοδιότητας της 

επιχείρησης είναι η διοικητική περιφέρεια του Δήμου Αγί¬ 
ου Νικολάου, όπως αυτή έχει διαμορφωθεί μετά την 
εφαρμογή του Ν. 2539/97 περί συνενώσεων. 

Από τις διατάξεις της απόφασης αυτής προκαλείται δα¬ 
πάνη δέκα εκατομμυρίων (10.000.000) δρχ. σε βάροςτου 
ισχύοντος προϋπολογισμού του Δήμου. 

Κατά τα λοιπά ισχύει το αριθμ. 176/1993 Π.Δ. όπως έχει 
τροποποιηθεί με τις αριθμ. 1220/1999 και 9021/1999 απο¬ 
φάσεις μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άγιος Νικόλαος, 10 Απριλίου 2001 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΖΟΣ 

-♦- 

Αριθ.4156 (7) 

Προσαρμογή συστατικής πράξης του Κρατικού Παιδικού 
Σταθμού Πεδρικονερίου Δήμου Τροπαίων Ν. Αρκαδίας 
στις διατάξεις του άρθρου 203 του Δ. Κ. Κ. (Π .Δ. 410/95). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12του Ν. 2880/2001 παρ. 1 
σύμφωνα με τις οποίες η προσαρμογή των συστατικών 
πράξεων των ΚΠΣ-ΚΒΣ στις διατάξεις του άρθρου 203 
του ΔΚΚ (Π.Δ. 410/95) γίνεται με την έκδοση αποφάσεων 
των οικείων Δημοτικών Συμβουλίων, οι οποίες σύμφωνα 
με τις ανωτέρω διατάξεις πρέπει να εκδοθούν μέσα σε 
προθεσμία δύο (2) μηνών από την έναρξη ισχύος των δια- 
τάξεωντου Ν. 2880/2001 (δηλ. μέχριτην30.3.2001) και σε 
περίπτωση μη έκδοσης των ανωτέρω αποφάσεων την ως 
άνω ημερομηνία, ησχετική πράξη προσαρμογής των συ¬ 
στατικών πράξεων εκδίδεται με μόνη απόφαση του Γενι¬ 
κού Γραμματέα Περιφέρειας, η οποία και δημοσιεύεται 
στην Εφημερίδα της Κυβερνήσεως. 

2. Την αριθμ. πρωτ. 8401/8.3.2001 εγκύκλιο του 
ΥΠΕΣΔΔΑ παρ. 1 και τα διαλαμβανόμενα σε αυτή η οποία 
κοινοποιήθηκε στους ΟΤΑ με το 3757/2001 έγγραφο της 
Δ/νσης Αυτοδιοίκησης και Αποκέντρωσης Ν. Αρκαδίας. 

3. Το γεγονός ότι μέχρι και σήμερα δεν πρωτοκολλήθη- 
κε στην υπηρεσία μας σχετική απόφαση του Δημοτικού 
Συμβουλίου Τροπαίων και συνεπώς παρήλθε άπρακτη η 
από το Νόμο τασσόμενη προθεσμία. 

4. Το γεγονός οη στο Δήμο Τροπαίων λειτουργεί ΝΠΔΔ 
με την επωνυμία Κρατικός Παιδικός Σταθμός (ΚΠΣ) Περ- 
δικονερίου ο οποίος ιδρύθηκε σύμφωνα με τις διατάξεις 
του 2.11.1935 Α.Ν. και υπάγεται πλέον από 30.1.2001 
στην εποπτεία του Δήμου Τροπαίων. 

5. Τις διατάξεις του άρθρου 198,199, 200 παρ. 1,3 και 4 
και 203 Δημοτικού και Κοινοτικού Κώδικα, Π.Δ/τος 
410/1995, αποφασίζουμε: 

Άρθρο 1 

Α. Προσαρμόζουμε την συστατική πράξη του ΚΠΣ Περ- 
δικονερίου του Δήμου Τροπαίων σης διατάξεις του άρ¬ 
θρου 203 του Δ.Κ.Κ. (Π.Δ. 410/1995), και 

Β. Συνιστούμε ίδιο Δημοτικό Νομικό Πρόσωπο Δημοσί¬ 
ου Δικαίου σύμφωνα με την παρ. 2 του άρθρου 203 του 
Δ.Κ.Κ. Π.Δ/τος 410/1995, με την επωνυμία «Παιδικός 
Σταθμός Δημοτικού Διαμερίσματος Περδικονερίου Δή¬ 
μου Τ ροπαίων». 


Άρθρο 2 
Σκοπός 

Του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβασή τους από 
την οικογενειακή ζωή στο σχολικό περιβάλλον. 

Άρθρο 3 

Πόροι - Περιουσία 

Του Νομικού Προσώπου είναι σύμφωνα με τις διατάξεις 
της παρ. 6 του άρθρου 12 του Ν. 2880/2001 όπως το άρ¬ 
θρο αυτό αντικατέστησε το άρθρο 26 του Π.Δ. 410/95, οι 
πιστώσεις του άρθρου 25 του Ν. 1828/1989 του προϋπο¬ 
λογισμού του ΥΠΕΣΔΔΑ και τα ποσά της επιχορήγησης 
που έχουν προβλεφθεί στον προϋπολογισμό του Υπουρ¬ 
γείου Υγείας και Πρόνοιας και στους προϋπολογισμούς 
των Περιφερειών για το σκοπό αυτό. Σύμφωνα με την 
ανωτέρω διάταξη με τις ανωτέρω πιστώσεις και επιχορη¬ 
γήσεις θα καλύπτονται οι δαπάνες λειτουργίας, συντήρη¬ 
σης και μισθοδοσίας του προσωπικού του Παιδικού Σταθ¬ 
μού. 

Πόροι επίσης είναι τα τροφεία, οι δωρεές, κληρονομιές 
και κληροδοσίες καθώς και οι πρόσοδοι από δική του πε¬ 
ριουσία και κάθε επιχορήγηση από το Δήμο. 

Στην περιουσία του Νομικού Προσώπου ανήκει και αυ¬ 
τή που θα μεταβιβαστεί και θα περιέλθει στην κυριότητά 
του σύμφωνα με τα οριζόμενα από τις διατάξεις της παρ. 
2 του άρθρου 12 του Ν. 2880/2001. 

Άρθρο 4 
Εκπροσώπηση 

Τ ο Νομικό πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος αυτού από τον Αντιπρόεδρο. 

Άρθρο 5 
Ακροτελεύτιο 

Με τη σύσταση του Νομικού προσώπου προκαλείται 
δαπάνη σε βάρος του Κρατικού προϋπολογισμού, το 
ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 30 Μαρτίου 2001 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 1657 (8) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες κατά τις νυκτερινές ώρες των ερ¬ 
γάσιμων ημερών, Κυριακών και εξαιρέσιμων για το 
έτος 2001 για μόνιμο και αποσπασμένο προσωπικό 
στη Ν.Α. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις: 

α.- Του Π.Δ/τος 30/1996 «Κώδικας Ν.Α.» όπως τροπο¬ 
ποιήθηκαν και συμπληρώθηκαν μεταγενέστερα. 

β. Του άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Δ/σης και άλλες διατά¬ 
ξεις». 

γ. Του άρθρου 25παρ. 7του Ν. 2738/99, σύμφωνα με τις 
οποίες, η αρμοδιότητα καθιέρωσης υπερωριακής εργα¬ 
σίας ανήκει στο Νομάρχη. 

2. Την αριθμ. 3/1/31.3.1995 απόφαση «Οργανισμός 
Εσωτερικής Οργάνωσης και λειτουργίας των Υπηρεσιών 
της Ν.Α.» (ΦΕΚ359 ΒΊ995). 

3. Τις εγγεγραμμένες πιστώσεις των Υπηρεσιών στον 
προϋπολογισμό της Ν.Α. Καρδίτσας. 

4. Τις προτάσεις των Υπηρεσιών, με τις οποίες δικαιο¬ 
λογείται η ανάγκη προσφοράς υπερωριακής εργασίας, 
ως κατωτέρω: 

α. Δ/νση Πολ. Δικ/των, Δ/νση Πολ. Τουρισμού, Γ ραφείο 
Νομάρχη, Τμήμα ΠΑΜ-ΠΣΕΑ: (Ετήσια αναθεώρηση 
Εκλογ. καταλόγων, Επανέλεγχος Μητρώων Αρρένων, 
ασκήσεις ετοιμότητας ΠΑΜ-ΠΣΕΑ, συμμετοχή υπαλλή¬ 
λων σε συνεργεία για την αντιμετώπιση καιρικών φαινο¬ 
μένων (Πλημμυρών, χιονοπτώσεων, πυρκαϊών κ.λπ.) 
ελέγχου ηχορύπανσης, προγραμματισμό και άρτια διορ¬ 
γάνωση Εθνικών γιορτών και συνεδρίων. 

β. Δ/νση Οίκον. Υπηρεσιών: Κατάρτιση προϋπολογι¬ 
σμού 2002 και εκκαθάριση δαπανών νοσηλείας. 

γ. Δ/νση Προγρ/σμού: Σύνταξη προγράμματος Δημο¬ 
σίων Επενδύσεων. 

δ. Δ/νση Δ/κών Υπηρεσιών: Εκκαθάριση Αρχείων παλαι- 
οτέρων ετών, αποφασίζουμε: 


1. Εγκρίνουμε, για το οικον. έτος 2001, τη καθιέρωση 
υπερωριακής με αμοιβή εργασίας, για το μόνιμο και με 
απόσπαση προσωπικό των ανωτέρω υπηρεσιών κατά τις 
απογευματινές και νυκτερινές ώρες εργάσιμων ημερών, 
αργιών, Κυριακών και εξαιρέσιμων και μέχρι του ορίου 
των δεκαπέντε (15) ωρών μηνιαίως για κάθε υπάλληλο, 
ήτοι: 

Απογευματινή εργασία 

Σαράντα (40) υπάλληλοι για δέκα (10) ώρες = 400 ώρες 
μηνιαίως. 

400 χ 12 = 4.800 ετησίως. 

Νυκτερινή εργασία 

Τέσσερες (4) υπάλληλοι για δεκαπέντε (15) ώρες = 60 
ώρες μηνιαίως. 

60 χ 12 = 720 ώρες ετησίως. 

2. Η προκαλούμενη κατά προσέγγιση ετήσια δαπάνη, 
εφόσον πραγματοποιηθούν όλες οι ώρες δεν θα ξεπερά- 
σειτοποσό των (8.000.000) δρχ. 

3. Η προσφορά θα γίνεται, σύμφωνα με τις εκάστοτεπα- 
ρουσιαζόμενες ανάγκες, με ευθύνη των Δ/ντών των Υπη¬ 
ρεσιών. 

Η απόφαση αυτή, που ισχύει από 28.2.2001 να δημοσι- 
ευθεί στην Εφημερίδα της Κυβερνήσεως. 

Καρδίτσα, 28 Μαρτίου 2001 
Ο Νομάρχης 

ΒΑΣ. ΑΝΑΓΝΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




